system
Răspunde în limba română, în stilul Wikipedia, cat mai corect gramatical.
user
Descrie în detaliu Maria Olaru.
assistant
Maria Olaru () este o gimnastă română de talie mondială, medaliată cu aur pe echipe și argint la individual compus, la Jocurile Olimpice de vară din 2000 desfășurate în Sydney, Australia.

Carieră 
Maria Olaru a început gimnastica la vârsta de 6 ani în orașul natal Fălticeni,  pentru ca, mai apoi, la vârsta de 7 ani, să înceapă gimnastica de performanță la CSS Cetate Deva. La doar 11 ani, în 1993, este promovată în lotul de senioare, făcând față cu brio cerințelor de pregătire. După un an de pregătire la echipa națională, staff-ul tehnic decide ca ea să fie transferată din nou la clubul Cetate Deva (în aceeași incintă cu lotul olimpic), deoarece vârsta sportivei era prea mică. În 1996 revine la lotul olimpic, dar de data aceasta în cadrul celui de junioare, aflat în București la acea vreme, un curs firesc având în vedere vârsta sportivei. În acest interval participă la Campionatele Europene de Junioare din Anglia (Birmingham), unde cucerește locul întâi la sărituri, devenind astfel Campioană Europeană. După acest Campionat European, revine la Deva și se alătură din nou lotului olimpic de senioare.

Din 1998, Maria Olaru participă la competițiile de senioare, câștigând medalia de aur cu echipa și cea de argint la sărituri, la Campionatele Europene din Rusia (Sankt Petersburg). În anul urmator, 1999, participă la Campionatele Mondiale din China (Tianjin), unde câștigă medalia de aur cu echipa, aur la individual compus, bronz la sărituri. Maria Olaru a ajuns în 3 finale pe aparate la acest campionat, și anume: sărituri (locul III), paralele (locul VI) și bârnă (locul IV). Titlul mondial la individual compus este al doilea din istoria gimnasticii feminine românești, primul fiind obținut de Aurelia Dobre în 1987 la Campionatele Mondiale de la Rotterdam, Olanda.

Maria a fost una dintre cele mai înalte gimnaste (1,63 m) de la sfârșitul anilor 90. I-au plăcut toate aparatele, fiind astfel o gimnastă completă și afirmându-se în special la individual compus. 
La finalul anului 2000, Maria Olaru decide să se retragă în glorie din activitatea competițională. 

A fost căsătorită cu politicianul Bogdan Diaconu.

În 2000 i-a fost conferit Ordinul Național „Serviciul Credincios” în grad de comandor.

Palmares

Lucrări publicate 
 Prețul aurului. Sinceritate incomodă, 2016

Note

Legături externe 
 
 Bio at romanian-gymnastics.com 
 Bio at gymbox.net
 Maria Olaru interview  2003, International Gymnast
 "Maria Olaru update" Feb. 26th, 2002, Agenda Timișoara
 List of competitive results
  

Nașteri în 1982
Nașteri pe 4 iunie
Cetățeni de onoare ai Bucureștiului
Echipa română de gimnastică artistică la Jocurile Olimpice din 2000
Echipa română de gimnastică artistică la Campionatele mondiale din 1999
Echipa română de gimnastică artistică la Campionatele europene din 1998
Echipa română de gimnastică artistică la Campionatele europene din 2000
Gimnastica artistică în România
Gimnaste române
Gimnaști olimpici români
Medaliați olimpici cu aur români
Medaliați olimpici cu argint români
Sportivi români în viață
Nume de familie ocupaționale
Oameni din Fălticeni
Concurenți ai emisiunii Dansez pentru tine
Gimnaști la Jocurile Olimpice de vară din 2000
Decorați cu Ordinul Național Serviciul Credincios în grad de Comandor